**I. A Képviselő-testület által átruházott hatáskörök**

|  |
| --- |
| **Polgármesterre átruházott határkörök felsorolása:**  |
| 1. Önkormányzati vagyonra vonatkozó döntések (az Önkormányzat vagyonáról és vagyongazdálkodás szabályairól szóló önkormányzati rendeletben foglalt értékhatárok figyelembe vételével). |
| 2. Önkormányzati önerőt nem igénylő pályázatok benyújtása.  |
| 3. Lakások, nem lakáscélú helyiségek és a mezőgazdasági célú földek esetében a bérbeadói jogok gyakorlása (a Csobánka Község Önkormányzat tulajdonában álló lakások és nem lakás céljára szolgáló helyiségek hasznosításának, valamint lakásgazdálkodás szabályairól szóló önkormányzati rendeletben foglalt előírások figyelembe vételével).  |
| 4. Önkormányzati segély odaítélése (rendkívüli). |
| 5. Közfoglalkoztatás szervezése, azzal kapcsolatos döntések meghozatala. |
| 6. Nevelési intézmény beiratkozási időpontjának meghatározása. |
| 7. Az önkormányzati tulajdonú épületek használati szabályzatában foglaltakon kívüli, más célra történő átmeneti igénybevétel engedélyezése. |
| 8. Önkormányzati jelképek használatának engedélyezése. |
| 9. Döntés a közút tisztántartásáról, a hó eltakarítási intézkedésekről, síkosság elleni védekezésről. |
| 10. Döntés a szabadidős rendezvényekről. |

|  |
| --- |
| **Pénzügyi Bizottságra átruházott határkörök felsorolása:**  |
| 1. Döntés az önkormányzati segély odaítéléséről (tankönyvtámogatás, szociális tűzifa). |
| 2. Döntés az étkezési térítési díjkedvezményekről. |
| 3. Döntés a szociális étkeztetéséért fizetendő személyi térítési díjakról. |
| 4. „Bursa Hungarica” ösztöndíjpályázatok elbírálása. |
| 5. Döntés a szociális étkeztetés ügyében. |

|  |
| --- |
| **Jegyzőre átruházott határkörök felsorolása:**  |
| 1. Döntés a méltányossági közgyógyellátás ügyében.  |

**II. A Képviselő-testület által a Pénzügyi Bizottság részére megállapított feladatkörök**

1. Javaslatot készít, és véleményt nyilvánít az önkormányzat feladat-és hatáskörébe tartozó költségvetési, pénzügyi, adóügyi, informatikai, kommunikációs, vagyongazdálkodási és ellenőrzési ügyekben.
2. Javaslatot készít, és véleményt nyilvánít az önkormányzat feladat-és hatáskörébe tartozó távlati terület-és településfejlesztési, rendezési, beruházási, vagyongazdálkodási és egyéb fejlesztési tervek ügyében.
3. Folyamatosan figyelemmel kíséri a költségvetési bevételek és kiadások alakulását.
4. Javaslatot tesz hitelfelvételre, vizsgálja a hitelfelvétel indokait és gazdasági megalapozottságát.
5. Figyelemmel kíséri és ellenőrzi az önkormányzati intézmények gazdálkodási tevékenységét.
6. Feladata az önkormányzat vagyongazdálkodásának tulajdonosi ellenőrzése, köteles beszámolni az önkormányzati vagyonváltozás eredményéről.
7. Folyamatosan figyelemmel kíséri és javaslatot tesz az önkormányzat tulajdonában álló vagyonelemnek nemzetgazdasági szempontból kiemelt jelentőségű nemzeti vagyonként való kezelésére.
8. Javaslatot készít a vagyongazdálkodás rendeltetés biztosításának céljából az önkormányzat közép- és hosszú távú vagyongazdálkodási tervére.
9. Javaslatot tesz a vagyon kezelésének módjára, a vagyon hasznosításának, a tulajdonosi jogok gyakorlásának formájára és eszközeire.
10. A költségvetés rendelet-tervezetét köteles soron kívül véleményezni, véleményét az önkormányzat bizottságához és a Képviselő-testület részére megküldeni.
11. Ellátja a polgármester és a települési képviselők vagyonnyilatkozatának vizsgálatával, nyilvántartásával, kezelésével és őrzésével kapcsolatos feladatokat.